Tigris az őserdőben
A tigris egyik reggel nagyszerűen érezte magát, és elindult az erdőbe. Találkozott egy kis majommal, és ráordított: - "Na ki a legfélelmetesebb állat a dzsungelben?" A kis majom nagyon félt a tigristől, és reszkető hangon így felelt neki: - Hát persze, hogy te vagy a legfélelmetesebb állat mind közül. Kis idő múlva a tigris találkozott egy medvével és ráordított: - "Na ki a legerősebb állat a dzsungelben?" A medve nagyon megrettent, egész testében remegett, és így szólt: - Hatalmas tigris, te vagy a legerősebb állat a dzsungelben mind közül. A tigris már rettentő elégedett volt magával, amikor szembetalalkozott az elefánttal. Az elefánt éppen valami növényt rágcsált, amikor a tigris ráordított: - "Na ki a legerősebb állat a dzsungelben?" Az elefánt megragadta a tigrist az ormányával, felemelte, majd odavágta a földhöz, újra felvette, és addig rázta, amíg a tigrisből csak narancssárga és fekete foltokat lehetett látni, majd végül egy közeli fához vágta nagy mérgesen. A tigris, miután összeszedte magát, így szólt az elefánthoz: - Csak azért, mert nem tudod a választ, még nem kell ilyen dühösnek lenned... 